Aalborg Stiftstidende, 1840-08-22
Etatsraad Hvidt understøttede Forslaget. Prof. Clausen meente, at der aldeles Jntet er skeet, hvorved Forsamlingen skulde bevæges til at fravige det tidligere i sm Petition udtalte Princip. Hvad den Bemærkning angik, at den journalistiske Presses øieblikkelige Retning skulde være Motiv for Regjeringen til ikke at hæve flere Jndskrænkninger i Postforsendelsen, maatte han atter gjøre opmærksom paa, at man ved Behandlingen af et Principspørgsmaal ikke bør lægge særdeles Vægt paa forbigaaende Phænomener. Det er desuden eensidigt, at betegne vore Oppositionsblades Charakteer som agitatorisk, man fremhæver da kun deres Skyggeside, og overseer deres Lysside. Det kan paa ingen Maade miskjendes, hvormeget der i Henseende til Almeenaandens Oplivelse skyldes disse saa haardt anfægtede Blade. Hvor megen Anledning de end give til Anke over Tone og Form. findes dog lignende Misbrug i ethvert Land, hvor der existerer en Oppositionspresse. Baade Regjeringen og Folket maa ønske Oppositionspressen den størst mulige Gediegen hed og Værdighed; men Regjeringen kan saalidt som Folket tilbagetrænge og undertrykke den. Plac. 10de April vil kun bidrage til at gjøre Tonen bittrere og skarpere. Taleren anbefalede Forslaget paa det Stærkeste." Salicath meente, at man kunde misbillige Pressens Misbrug og dog ikke bifalde Regieringens Princip med Postforsendelses sagen. Retsprincipet tilsiger alle Blades Lighed for Loven. Betragter man Jkke=Begunstigelsen som en Straf, rammer den er Udgiveren alene, men hele det læsende Publicum. Postvæsenet bør betragtes som en statsokonomisk Jndretning, der bør gjøres saa lucrativ som muligt. Et Blad, som idag bliver forbudt, kan imorgen indeholde gode Artikler. Drewsen beklagede, at Oppositionsbladene ikke maae forsendes med Posten, fordi heri atter indeholdtes et Beviis for, at Regjeringen ikke paaagter en stor Majoritet, i Stændersalen. Med 55 St. mod 2 vedtoges, at en Committee skulde nedsættes, hvortil valgtes Tutein, Deichmann og Clausen. - Angaaende et af Agent Voigt indgivet Andragende om Jernbancanlægene i Hertugdommerne, er ogsaa med 50 St. mod 8 besluttet at nedsætte Committee (Hvidt, H. P. Hansen, Tillisch, Agent Bruun og Drewsen. - J Mødet den 10de blev ogsaa anmeldt en ved Prof. Clausen indgiven Petition fra 110 Eiendomsbesiddere i det 10de Valgdistrict om at andrage for Kongen, hvilke Forandringer i det Bestaaende, der kunde fremme Folkets Udvikling: og danne Garanti for dets Rettigheder." Grev Holstein havde, som tidligere omtalt, i den holsteenske Stænderforsamling motiveret et Andragende om Afskaffelse af vore collegiale Former og Ansættelse af ansvarhavende Ministre, saa og om Udvidelse af Statsraadet i den Retning, at de meest udmærkede Mænd af alle Classer i Hertugdommerne skulde kunne tilforordnes. Diemedet med Propositionen var 1) en hurtigere Forretnings gang; 2) Befordring af omfattende Reformer; 3) Regieringens tiltagende moralske Kraft; 4) Opnaaelse af Garant for at der tages behørigt Hensyn til Landets Jnteresse og Stændernes Andragender; 5) en paa Statsraadets Udvidelse begrundet varig Tiltro mellem Regiering og Folk, og Vished for, at de nødvendige ofte dob indgribende Reformer skride frem efter faste Principer. Med 30 Stemmer besluttedes at nedsætte en Committee (Holstein 36 St., d'Aubert 16 og Etatsraad Wiese, 12 St.